CELEX: 62008FN0001
Language: el
Date: 2008-01-02 00:00:00
Title: Υπόθεση F-1/08: Προσφυγή-αγωγή της 2ας Ιανουαρίου 2008 — Nijs κατά Ελεγκτικού Συνεδρίου

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/68
            
         Προσφυγή-αγωγή της 2ας Ιανουαρίου 2008 — Nijs κατά Ελεγκτικού Συνεδρίου
   (Υπόθεση F-1/08)
   (2008/C 64/111)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Bart Nijs (Bereldange, Λουξεμβούργο) (Εκπρόσωπος: F. Rollinger, δικηγόρος)
   
      Καθού-εναγόμενο: Ελεγκτικό Συνέδριο των Ευρωπαϊκών Κοινοτήτων
   Αντικείμενο και περιγραφή της διαφοράς
   Αφενός, η ακύρωση της αποφάσεως της δευτεροβάθμιας επιτροπής περί μη προαγωγής του προσφεύγοντος-ενάγοντος στον βαθμό A*11 κατά την περίοδο προαγωγών του 2005 και, αφετέρου, αίτημα αποζημιώσεως.
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την έκθεση αξιολογήσεως του προσφεύγοντος-ενάγοντος για την περίοδο 2005/06, καθώς και την αριθ. 1/2007 απόφαση της δευτεροβάθμιας επιτροπής, με την οποία επιβεβαιώθηκε η έκθεση αυτή και η οποία περιήλθε στον προσφεύγοντα-ενάγοντα στις 2 Μαρτίου 2007·
            
         
               —
            
            
               να ακυρώσει τις συναφείς και εκδοθείσες βάσει των ανωτέρω πράξεων αποφάσεις, ιδίως δε αυτήν περί μη προαγωγής του προσφεύγοντος-ενάγοντος στον βαθμό AD 11 κατά το έτος 2007·
            
         
               —
            
            
               να ακυρώσει την απόφαση που ελήφθη κατά τη διοικητική συνεδρίαση με περιορισμένη σύνθεση του Ελεγκτικού Συνεδρίου στις 8 Μαρτίου 2007 περί ανανεώσεως της θητείας του Michel Hervé από 1ης Ιουλίου 2007 και για έξι έτη·
            
         
               —
            
            
               να υποχρεώσει το Ελεγκτικό Συνέδριο να καταβάλει στον προσφεύγοντα-ενάγοντα ποσό ύψους 10 000 ευρώ ως χρηματική ικανοποίηση για την ηθική βλάβη που υπέστη, καθώς και αποζημίωση για την υλική ζημία που συνίσταται στη διαφορά μεταξύ των μισθών που εισέπραξε ο προσφεύγων-ενάγων από την ημερομηνία κατά την οποία τέθηκαν σε ισχύ οι τελευταίες αποφάσεις περί προαγωγών, οι οποίες ανακοινώθηκαν στις 3 Απριλίου 2007, και αυτών τους οποίους θα είχε δικαίωμα να λάβει σε περίπτωση προαγωγής του από την ημερομηνία κατά την οποία τέθηκαν σε ισχύ οι αποφάσεις αυτές.
            
         
               —
            
            
               να καταδικάσει το Ελεγκτικό Συνέδριο των Ευρωπαϊκών Κοινοτήτων στα δικαστικά έξοδα.